Jamshid bin Abdullah Al Said

Jamshid bin Abdullah Al-Said (; s. 16. syyskuuta 1929 Kivikaupunki, Sansibar) on Sansibarin viimeinen arabisulttaani. Hän hallitsi Sansibaria 1. heinäkuuta 1963 – 1. tammikuuta 1964.

Sansibar itsenäistyi Ison-Britannian alaisuudesta perustuslaillisena sulttaanikuntana 19. joulukuuta 1963. Itsenäisessä Sansibarin valtiossa tapahtui tammikuussa 1964 vallankumous, jossa sulttaani syrjäytettiin. Vallankumousjohtaja John Okello yritti pakottaa sulttaanin tekemään itsemurhan, mutta tämä onnistui pakenemaan Englantiin ministereineen ja perheineen. Siellä hän matkusteli maattomana ympäri maata hotellista toiseen. Al Said on naimisissa Zuleikha bint Abdullah Al Aufyn kanssa.

Sulttaani vietti hiljaista elämää Portsmouthissa, vaikka hänen lapsensa ja sisaruksensa asettuivat asumaan Omaniin jo 1980-luvulla. Turvallisuussyistä Omanin hallitus kuitenkin kielsi itse sulttaania, hänen pyynnöistään huolimatta, asettumasta asumaan Omaniin.

Omanin hallituksen asenne muuttui syyskuussa 2020, kun yli 50 vuoden ajan Britanniassa asunut sulttaani sai Omanin uuden sulttaanin Haitham bin Tariq al-Saidin kutsusta luvan asettua asumaan esi-isiensä alkuperäiseen kotimaahan.

Lähteet

Tansanialaiset henkilöt
Vuonna 1929 syntyneet
Sulttaanit
Elävät henkilöt